মহাকুম্ভে সাফাইকর্মীদের কাজে খুশি যোগী আদিত্যনাথ, ১০ হাজার বোনাস, বাড়ছে বেতন

প্রয়াগরাজ: টানা ৪৫ দিন ধরে চলল মহাকুম্ভ ( Mahakumbh 2025) । প্রায় ৬৬ কোটি ভক্ত এই মহাযজ্ঞে অংশগ্রহণ করছে। মহাকুম্ভের শেষ দিনের পরিসংখ্যান অনুসারে, শুধুমাত্র এদিনই সন্ধে ৬টা পর্যন্ত ত্রিবেণী সঙ্গমে পুণ্যস্নান করেছেন অন্তত ১ কোটি ৪৪ লক্ষ পুণ্যার্থী।

আর বিশাল মহাযজ্ঞে পরিষ্কার, পরিচ্ছন্ন রাখলেন সাফাইকর্মীরা (sanitation workers) । তাদের কাজে খুশি মুখ্যমন্ত্রী যোগী আদিত্যনাথ (Yogi Adityanath) । বৃহস্পতিবারই দরাজ গলায় যোগী মহাকুম্ভে সাফাই কর্মীদের জন্য ১০ হাজার টাকা বোনাস ঘোষণা করেছেন। আর এপিল থেকে তাদের ন্যূনতম মজুরি ১৬,০০০ টাকা। টাকা সরাসরি ব্যাঙ্কে দেওয়া হবে। এই অস্থায়ী স্বাস্থ্যকর্মীদের সকলকে আয়ুষ্মান ভারত যোজনার সঙ্গে সংযুক্ত করা হবে।

আরও পড়ুন: মার্চেই হৃষিকেশে আয়োজিত হতে চলেছে আন্তর্জাতিক যোগ দিবস

মুখ্যমন্ত্রী বলেন যে, আয়ুষ্মান যোজনার সঙ্গে জন আরোগ্য বীমা যুক্ত করলে সকল কর্মচারীরা এর সুবিধা পাবেন।

এদিন যোগী আদিত্যনাথ দরাজ গলায় প্রশংসা করে বলেছেন, কুম্ভকে সফল করতে সাফাইকর্মীদের ভূমিকার কোনও তুলনা নেই। স্বচ্ছ কুম্ভ কোষ এবং আয়ুষ্মান যোজনার অধীনে শংসাপত্র বিতরণ এবং পরে উপ-মুখ্যমন্ত্রী ব্রজেশ পাঠক এবং কেশব প্রসাদ মৌর্যের সঙ্গে মধ্যাহ্নভোজে যোগ দিয়ে তাদের প্রচেষ্টার স্বীকৃতি জানান।

আগের দিন, মুখ্যমন্ত্রী যোগী এবং তার মন্ত্রিসভার সদস্যরা প্রয়াগরাজের আরাইল ঘাটে একটি পরিষ্কার-পরিচ্ছন্নতা অভিযানে অংশ নেন।

উল্লেখ্য, মহাকুম্ভের সূচনা হয়েছিল গত ১৩ জানুয়ারি পৌষ পূর্ণিমার স্নানের মধ্য দিয়ে। শেষ হয় ২৬ ফেব্রুয়ারি মহাশিবরাত্রির দিন। ভারতের বিভিন্ন রাজ্যের পাশাপাশি, বিশ্বের নানা দেশ থেকেও ভক্ত ও দর্শনার্থীরা এবারের মহাকুম্ভে এসেছিলেন।